ai4bharat/Pralekha huggingface dataset:
বিদ্যুৎমন্ত্রক
বিদ্যুৎ মন্ত্রক ঘূ্র্ণীঝড় আমফান মোকাবিলায় পর্যাপ্ত ব্যবস্থা গ্রহণ করেছে
নয়াদিল্লী, ১৯ মে, ২০২০
অতি প্রবল ঘূর্ণীঝড় আমফান, পূর্বাভাস মতো আগামীকাল বিকেলে আছড়ে পড়তে পারে। এ জন্য পশ্চিমবঙ্গ এবং ওডিশায় বিদ্যুৎ সরবরাহ ব্যবস্থাপনা এবং পরিস্থিতি মোকাবিলায় যথাযথ ও পর্যাপ্ত ব্যবস্থাপনা গ্রহণ করেছে কেন্দ্রীয় বিদ্যুৎ মন্ত্রক। প্রতি নিয়ত পরিস্থিতির ওপর নজর রাখা হচ্ছে মন্ত্রকের পক্ষ থেকে। এমনটিকি পশ্চিমবঙ্গ এবং ওডিশা সরকার ও তাদের বিদ্যুৎ ইউনিট, জেনারেটার এবং বিদ্যুৎ সরবরাহ কোম্পানী, গ্রিড অপারেটার্স ও বিদ্যুৎ উৎপাদনের সঙ্গে যুক্ত পণ্য সরবরাহকারী সংস্থাগুলির সঙ্গে সমন্বয় বজায় রেখে আলোচনা চালিয়ে যাচ্ছে মন্ত্রক।
পসকো’র- দ্য ন্যাশনাল লোড ডেসপ্যাচ সেন্টার এবং ইস্টার্ন রিজিওন্যাল লোড ডেসপ্যাচ সেন্টারকে 'কন্ট্রোল সেন্টার' হিসেবে গড়ে তোলা হয়েছে। ওডিশা সরকারের বিদ্যুৎ/শক্তি দপ্তরের শীর্ষ আধিকারিকদের নোডাল অফিসার হিসেবে নিযুক্ত করা হয়েছে। পশ্চিমবঙ্গকে যেকোন জরুরি পরিস্থিতি মোকাবিলায় দায়িত্ব দেওয়া হয়েছে। এনটিপিসি, পিজিসিআইএল এবং পসকো-র মতো রাষ্ট্রায়ত্ব সংস্থাগুলিকে যেকোন পরিস্থিতি মোকাবিলায় এবং রাজ্যের বিদ্যুৎ ইউনিটগুলির প্রয়োজনীয় সহায়তায় প্রস্তুত থাকতে বলা হয়েছে। ভুবনেশ্বর এবং কলকাতায় পিজিসিআইএল এবং এনটিপিসি ২৪ ঘন্টার কন্ট্রোল রুম খুলেছে। ঘূর্ণীঝড়ের কারণে বিদ্যুৎ সরবরাহের খুঁটি উপড়ে পড়লে এবং বিদ্যুৎ'এর তার ছিঁড়ে গেলে দ্রুত সারাইয়ের জন্য অতিরিক্ত কর্মীর ব্যবস্থা করা হয়েছে। এর পাশাপাশি পুনরুদ্ধারমূলক কাজে অতিরিক্ত গাড়িরও ব্যবস্থা করা হয়েছে যাতে কর্মীরা দ্রুত ঘটনাস্থলে পৌঁছাতে পারে। বিদ্যুৎ'এর খুঁটি, তার উৎপাদক সংস্থাগুলিকে প্রয়োজনে দ্রুত মাল সরবরাহের জন্য সতর্ক করে দেওয়া হয়েছে। রাজ্যের বিদ্যুৎ সরবরাহ লাইন এবং বিদ্যুৎ পরিকাঠামো ক্ষেত্রে ক্ষয়ক্ষতি হলে রাজ্য বিদ্যুৎ ইউনিটগুলি প্রয়োজনীয় সহায়তা প্রদান করবে।
(CG/SS/NS
আয়ুষ
মকর সংক্রান্তিতে আয়ুষ মন্ত্রকের উদ্যোগে আন্তর্জাতিক সূর্য নমস্কার প্রদর্শনী কর্মসূচি
নয়াদিল্লী, ৯ জানুয়ারি, ২০২২
আয়ুষ মন্ত্রক ১৪ জানুয়ারি মকর সংক্রান্তির দিন আন্তর্জাতিক সূর্য নমস্কার প্রদর্শনীর আয়োজন করেছে। মকর সংক্রান্তির দিন সূর্যের উত্তরায়ণ শুরু হয়। এই উপলক্ষ্যে আমাদের স্বাস্থ্য, সম্পদ ও আনন্দের জন্য প্রকৃতি মাতাকে তাঁর অবদানের জন্য ধন্যবাদ জানানো হবে। এই কর্মসূচির অঙ্গ হিসেবে সূর্য নমস্কার করা হবে। এর মধ্য দিয়ে সূর্যের প্রতি আমাদের কৃতজ্ঞতা প্রদর্শিত হবে। বিশ্বে সূর্যই হলো শক্তির মূল উৎস। আমাদের খাদ্য শৃঙ্খলে এর গুরুত্ব অসীম। পাশাপাশি মানুষের মন ও শরীরকে সূর্য শক্তি যোগায়। সূর্য নমস্কারের মধ্য দিয়ে রোগ প্রতিরোধ ক্ষমতা বৃদ্ধি পায়, বর্তমান মহামারীর সময়কালে যা অত্যন্ত গুরুত্বপূর্ণ। সূর্যের আলোতে মানব শরীরে ভিটামিন-ডি তৈরি হয়।
সর্বজনীন সূর্য নমস্কার কর্মসূচির মধ্য দিয়ে জলবায়ু পরিবর্তন ও উষ্ণায়নের মতো সমস্যাগুলি সম্পর্কে সকলকে সচেতন করে তোলা হবে। দৈনন্দিন জীবনে পরিবেশ বান্ধব জ্বালানী হিসেবে সৌরশক্তির ব্যবহার কার্বন নিঃসরণ হ্রাস করবে যা আমাদের পৃথিবীর পক্ষে মঙ্গলজনক। এই অনুষ্ঠানে আমাদের সংস্কৃতি ও আধ্যাত্মিক ঐতিহ্যে মকর সংক্রান্ত্রির গুরুত্বের কথা তুলে ধরা হবে। দেহ ও মনের সঙ্গে সমন্বয় গড়ে তুলতে সূর্য নমস্কার গুরুত্বপূর্ণ। এখানে ১২টি ধাপে ৮টি আসন করা হয়। এই কর্মসূচিতে নাম নথিভুক্তিকরণের জন্য নিচের যেকোন একটি লিঙ্কে ক্লিক করু;
https://www.75suryanamaskar.com
https://yogacertificationboard.nic.in/suryanamaskar/
https://yoga.ayush.gov.in/suryanamaskar
CG/CB/NS
(Visitor Counter : 181
আদিবাসীবিষয়কমন্ত্রক
কেন্দ্রীয় উপজাতি বিষয়ক মন্ত্রকের অধীনস্থ ভারতের উপজাতি সমবায় বিপণন উন্নয়ন ফেডারেশন এবং আর্ট অফ লিভিং ফাউন্ডেশন  একটি সমঝোতা পত্রে স্বাক্ষর করেছে
নতুন দিল্লি, ৮ই মে, ২০২০
কেন্দ্রীয় উপজাতি বিষয়ক মন্ত্রকের অধীনস্থ ভারতের উপজাতি সমবায় বিপণন উন্নয়ন ফেডারেশন এবং আর্ট অফ লিভিং ফাউন্ডেশন  একটি সমঝোতা পত্রে স্বাক্ষর করেছে। এই সমঝোতা পত্র অনুযায়ী দুটি সংস্থা একত্রিত ভাবে উপজাতি সংস্থাগুলির উন্নয়নে কাজ করবে। আর্ট অফ লিভিং ফাউন্ডেশন জানিয়েছে যে তারা ভারতীয় উপজাতি শিল্পী বা কারিগরদের বিনামূল্যে রেশন সরবরাহ করবে।
ভারতের উপজাতি সমবায় বিপণন উন্নয়ন ফেডারেশানের আঞ্চলিক দপ্তরগুলি দেশের দরিদ্র উপজাতিভুক্ত শিল্পীদের একটি তালিকা তৈরি করেছে। তারা দেশের বিভিন্ন প্রান্তে থাকা ৯,৪০৯ জন দরিদ্র উপজাতি শিল্পী বা কারিগরকে চিহ্নিত করেছে। এই শিল্পীদের হাতে আর্ট অফ লিভিং ফাউন্ডেশন তাদের # আই স্ট্যান্ড উইথ হিউম্যানিটি প্রচারের অঙ্গ হিসাবে রেশন সামগ্রী তুলে দেবে। এই কাজের জন্য সব রাজ্যের এ ও এল এর দপ্তরের সঙ্গে এক যোগে কাজ করা হবে।
 আহমেদাবাদ আঞ্চলিক ক্ষেত্রের জন্য প্রয়োজন ৭৫৬ টি রেশন সামগ্রীর কিট।
 চণ্ডীগড়ের আঞ্চলিক ক্ষেত্রের জন্য প্রয়োজন ১৯১ টি রেশন সামগ্রীর কিট।
 ভোপাল আঞ্চলিক ক্ষেত্রের জন্য প্রয়োজন ৯৫৪ টি রেশন সামগ্রীর কিট।
 জয়পুর আঞ্চলিক ক্ষেত্রের জন্য প্রয়োজন ২৭০৭ টি রেশন সামগ্রীর কিট।
 কলকাতা আঞ্চলিক ক্ষেত্রের জন্য প্রয়োজন ১৫৭৬ তি রেশন সামগ্রীর কিট।
 মুম্বাই আঞ্চলিক ক্ষেত্রের জন্য প্রয়োজন ৮১৭ টি রেশন সামগ্রীর কিট।
 রাঁচি আঞ্চলিক ক্ষেত্রের জন্য প্রয়োজন ২০১৭ টি রেশন সামগ্রীর কিট।
 দেরাদুন আঞ্চলিক ক্ষেত্রের জন্য প্রয়োজন ৩৯১ টি রেশন সামগ্রীর কিট।
মোট রেশন সামগ্রীর কিট প্রয়োজন ৯৪০৯।
সাপ্তাহিক সাম্প্রতিকতম তথ্য পাওয়া যাবে ১০ ই মে ২০২০ থেকে।
(CG/PPM
স্বাস্থ্যওপরিবারকল্যাণমন্ত্রক
কোভিড-১৯ এর বিষয়ে সর্বশেষ তথ্য
আরোগ্যের হার দ্রুত বৃদ্ধি পেয়ে ৬০%-র বেশি হয়েছে
সুস্থ হয়ে ওঠার হার বৃদ্ধি পাচ্ছেঃ গত ২৪ ঘন্টায় ২০,০৩৩ জন সুস্থ হয়েছেন
চিকিৎসাধীন সংক্রমিতদের থেকে দেড় লক্ষ জন বেশি মানুষ সুস্থ হয়ে উঠেছেন
‘টেস্ট ট্রেস, ট্রিট’ কৌশল নেওয়ায় গত ২৪ ঘন্টায় ২.৪ লক্ষ নমুনা পরীক্ষা করা হয়েছে
নতুনদিল্লী, ৩ জুলাই, ২০২০
ক্যাবিনেট সচিব আজ কোভিড-১৯এর প্রস্তুতির বিষয়ে সব রাজ্য ও কেন্দ্রশাসিত অঞ্চলের সঙ্গে একটি উচ্চপর্যায়ের পর্যালোচনা বৈঠক করেছেন।
দেশে কোভিড-১৯ এ সংক্রমিতদের সুস্থ হয়ে ওঠার হার আজকের হিসেবে ৬০ শতাংশের বেশী౼৬০.৭৩%।
দ্রুত সনাক্তকরণ ও যথাযথ সময়ে চিকিৎসার জন্য কোভিড-১৯ এ সংক্রমিতদের সুস্থ হয়ে ওঠার সংখ্যা ক্রমশ বৃদ্ধি পাচ্ছে। গত ২৪ ঘন্টায় ২০,০৩৩জন সুস্থ হয়েছেন। কোভিড সংক্রমিতদের সুস্থ হয়ে ওঠার হার ৬০.৭৩ শতাংশ। দেশে মোট ৩,৭৯,৮৯১ জন সুস্থ হয়েছেন।
চিকিৎসাধীন সংক্রমিতদের থেকে ১,৫২,৪৫২ জন বেশী সুস্থ হয়ে উঠেছেন। সময়োপযোগী যথাযথ ব্যবস্থা গ্রহণের ফলে প্রতিদিন ১০ হাজারের বেশী সংক্রমিত সুস্থ হচ্ছেন। বর্তমানে ২,২৭,৪৩৯ জন কোভিড-১৯এ সংক্রমিত রোগী চিকিৎসকদের তত্ত্বাবধানে রয়েছেন।
‘টেস্ট-ট্রেস-ট্রিট’ কৌশল অবলম্বন করে প্রতিদিন নমুনা পরীক্ষা বাড়ানো হচ্ছে। গত ২৪ ঘন্টায় ২,৪১,৫৭৬ টি নমুনা পরীক্ষা হয়েছে, যার পরিমাণ দৈনিক হিসেবে সর্বোচ্চ। এ পর্যন্ত দেশে প্রায় ৯৩লক্ষ বা মোট ৯২,৯৭,৭৪৯টি নমুনার পরীক্ষা হয়েছে।
নমুনা পরীক্ষা করার জন্য দেশে পরীক্ষাগারের সংখ্যা বৃদ্ধি করার উদ্যোগ অব্যাহত। সরকারী পরীক্ষাগার ৭৭৫টি ও বেসরকারি পরীক্ষাগার ২৯৯টি ౼অর্থাৎ মোট ১০৭৪টি পরীক্ষাগার এই মুহূর্তে দেশের নানা প্রান্তে রয়েছে। এর মধ্যে ৩৬৬টি সরকারী ও ২১৩টি বেসরকারী পরীক্ষাগারে  রিয়েল টাইম পিসিআরের মাধ্যমে, ৩৭৬টি সরকারি ও ২৯টি বেসরকারী পরীক্ষাগারে  ট্রুন্যাটের মাধ্যমে এবং ৩৩টি সরকারি ও ৫৭টি বেসরকারী পরীক্ষাগারে  সিবিন্যাটের মাধ্যমে নমুনা পরীক্ষা করা হচ্ছে।
কোভিড-১৯ এর বিষয়ে বস্তুনিষ্ঠ তথ্যের জন্য এবং এই মহামারী প্রতিরোধের বিষয়ে যে সব নির্দেশিকা জারি করা হয়েছে তা জানতে https://www.mohfw.gov.in/ লিঙ্কটি ক্লিক করুন।
কোভিড-১৯ এর বিষয়ে কোন জিজ্ঞাস্য থাকলে technicalquery.covid19[at]gov[dot]in অথবা ncov2019[at]gov[dot]in - এই দুটি ই-মেলে যোগাযোগ করা যাবে। ট্যুইটার হ্যান্ডেল @CovidIndiaSeva-এ ও প্রশ্ন করা যাবে। এছাড়াও +৯১-১১-২৩৯৭ -৮০৪৬ অথবা নিঃশুল্ক নম্বর ১০৭৫ এ ফোন করা যাবে। বিভিন্ন রাজ্য ও কেন্দ্রশাসিত অঞ্চলে কোভিড–১৯ সংক্রান্ত হেল্প লাইন নম্বরগুলির তালিকা পেতে চাইলে নীচের লিঙ্কে ক্লিক করুন -
https://www.mohfw.gov.in/pdf/coronvavirushelplinenumber.pdf
CG/CB
(
প্রধানমন্ত্রীরদপ্তর
এশিয়ান গেমস ২০২২-এ ১০ মিটার এয়ার পিস্তল দলগত প্রতিযোগিতায় মহিলা দলের রৌপ্য পদক জয়ের প্রশংসা করেছেন প্রধানমন্ত্রী
নয়াদিল্লি, ২৯ সেপ্টেম্বর, ২০২৩
প্রধানমন্ত্রী শ্রী নরেন্দ্র মোদী হ্যাংঝৌ-তে এশিয়ান গেমস ২০২২-এ ১০ মিটার এয়ার পিস্তল মহিলাদের দলগত প্রতিযোগিতায় দিব্যা থাদিগোল, এশা সিং এবং পলক-এর রৌপ্য পদক জয়ের জন্য অভিনন্দন জানিয়েছেন।
এক্স মাধ্যমে প্রধানমন্ত্রী বলেছেন,
“এশিয়ান গেসম—এ শ্যুটিং-এ আরও একটি পদক!
১০ মিটার এয়ার পিস্তল মহিলা দলগত প্রতিযোগিতায় দিব্যা থাদিগোল, এশা সিং এবং পলক-এর রৌপ্য পদক জয়ের জন্য অভিনন্দন। তাঁদের ভবিষ্যৎ প্রয়াসের জন্য শুভেচ্ছা রইল। তাঁদের সাফল্য ভাবী ক্রীড়াবিদদের অনুপ্রাণিত করবে।”
(PG/SS/NS
পেট্রোলিয়ামওপ্রাকৃতিকগ্যাসমন্ত্রক
রাজ্য/ কেন্দ্রশাসিত অঞ্চলের সমস্ত বাজারে সুফলভোগী/ রেশন কার্ডধারীদের জন্য খুচরো বিক্রয় মূল্য সংশ্লিষ্ট রাজ্য/ কেন্দ্রশাসিত সরকার স্থির করে
নতুন দিল্লি, ২০ ডিসেম্বর, ২০২১
কেন্দ্রীয় পেট্রোলিয়াম ও প্রাকৃতিক গ্যাস প্রতিমন্ত্রী শ্রী রামেশ্বর তেলি আজ রাজ্যসভায় এক প্রশ্নের লিখিত জবাবে জানিয়েছেন, রাজ্য/ কেন্দ্রশাসিত অঞ্চলের সমস্ত বাজারে সুফলভোগী/ রেশন কার্ডধারীদের জন্য কেরোসিনের খুচরো বিক্রয় মূল্য সংশ্লিষ্ট রাজ্য/ কেন্দ্রশাসিত সরকার স্থির করে থাকে। তবে, খুচরো বিক্রয় মূল্যের বিষয়টি কেরোসিনের যোগান, পাইকারি/ খুচরো বিক্রেতাদের কমিশন প্রভৃতি বিষয়ের ওপর নির্ভর করে। মুম্বাইয়ে গণবন্টন ব্যবস্থার আওতায় বিলি করা কেরোসিনের খুচরো বিক্রয় মূল্য লিটার প্রতি ৪৯ টাকা ২৬ পয়সা গত পয়লা ডিসেম্বর থেকে কার্যকর হয়েছে। অবশ্য সারা দেশে নীল  আন্ডার-রিকোভারি পর্যায়ে গণবন্টন ব্যবস্থার আওতায় বিলি করা কেরোসিনের খুচরো বিক্রয় মূল্য ২০২০-র পয়লা মার্চ থেকে কার্যকর হয়েছে।
কেন্দ্রীয় সরকার রান্নার কাজে এবং আলো জ্বালানোর জন্য রাজ্য/ কেন্দ্রশাসিত অঞ্চলগুলিকে ত্রৈমাসিক ভিত্তিতে গণবন্টন ব্যবস্থার আওতায় কেরোসিন বরাদ্দ করে। অন্যদিকে, ভর্তুকি বিহীন গণবন্টন ব্যবস্থার আওতায় কেরোসিন বার্ষিক ভিত্তিকে রাজ্য/ কেন্দ্রশাসিত অঞ্চলগুলিকে বরাদ্দ করা হয়। গণবন্টন ব্যবস্থার আওতায় কেরোসিন বিলি করার প্রাথমিক দায়িত্ব সংশ্লিষ্ট রাজ্য/ কেন্দ্রশাসিত অঞ্চলের। তাই কেরোসিন বন্টনের শর্তাবলী কী হবে তা সংশ্লিষ্ট রাজ্য/ কেন্দ্রশাসিত অঞ্চল স্থির করে। অবশ্য, গণবন্টন ব্যবস্থার আওতায় কেরোসিন প্রধানত দারিদ্র সীমার নীচে থাকা পরিবারগুলিকে বিলি করা হয়। একাধিক বিষয় বিবেচনায় রেখে ২০১০-১১ থেকে রাজ্য/ কেন্দ্রশাসিত অঞ্চলগুলিকে গণবন্টন ব্যবস্থায় কেরোসিন বরাদ্দের ক্ষেত্রে সরলীকরণ করা হয়েছে।
CG/BD/SKD/
(Visitor Counter : 87
প্রধানমন্ত্রীরদপ্তর
বৃটেনের প্রধানমন্ত্রী পদে মনোনিত হওয়ায় ঋষি সুনককে প্রধানমন্ত্রীর অভিনন্দন
নয়াদিল্লি, ২৪ অক্টোবর, ২০২২
প্রধানমন্ত্রী শ্রী নরেন্দ্র মোদী বৃটেনের পরবর্তী প্রধানমন্ত্রী পদে মনোনিত হওয়ায় ঋষি সুনককে অভিনন্দন জানিয়েছেন।
এক ট্যুইট বার্তায় প্রধানমন্ত্রী বলেছেন : “@RishiSunak, আপনাকে উষ্ণ অভিনন্দন জানাই। আপনি বৃটেনের প্রধানমন্ত্রী হতে চলেছেন, বিভিন্ন আন্তর্জাতিক বিষয়ে একযোগে কাজ করার জন্য এবং রোড ম্যাপ ২০৩০ বাস্তবায়নে আপনার সঙ্গে কাজ করতে আমি আগ্রহী। বৃটিশ ভারতীয়দের ‘জীবন্ত সেতু’কে দীপাবলির অভিনন্দন জানাই। আমরা আমাদের ঐতিহাসিক যোগসূত্রকে আধুনিক অংশীদারিত্বে রূপান্তরিত করবো।”
PG/CB/NS
(
ক্রেতা, খাদ্যএবংগণবন্টনমন্ত্রক
কেন্দ্রীয় ক্রেতা সুরক্ষা কর্তৃপক্ষের  নোটিশ জারির পর ১৩টি কোম্পানি বিভ্রান্তিমূলক বিজ্ঞাপন প্রত্যাহার করেছে, ৩টি কোম্পানি তাদের বিজ্ঞাপন সংশোধন করতে সম্মত হয়েছে
বিভ্রান্তিমূলক বিজ্ঞাপনের জন্য কেন্দ্রীয় ক্রেতা সুরক্ষা কর্তৃপক্ষ ৩টি কোম্পানিকে জরিমানা করেছে
নতুন দিল্লি, ৩০ মার্চ, ২০২২
কেন্দ্রীয় ক্রেতা বিষয়ক, খাদ্য ও গণবন্টন প্রতিমন্ত্রী শ্রী অশ্বিনী কুমার চৌবে লোকসভায় আজ এক প্রশ্নের লিখিত উত্তরে জানিয়েছেন, কেন্দ্রীয় ক্রেতা সুরক্ষা কর্তৃপক্ষের  নোটিশ জারির পর ১৩টি কোম্পানি বিভ্রান্তিমূলক বিজ্ঞাপন প্রত্যাহার করেছে, ৩টি কোম্পানি তাদের বিজ্ঞাপন সংশোধন করতে সম্মত হয়েছে। বিভ্রান্তিমূলক বিজ্ঞাপনের জন্য কেন্দ্রীয় ক্রেতা সুরক্ষা কর্তৃপক্ষ ৩টি কোম্পানিকে জরিমানা করেছে। কেন্দ্রীয় ক্রেতা সুরক্ষা কর্তৃপক্ষ সম্প্রতি দুটি বিজ্ঞপ্তি জারি করেছে। এতে গৃহস্থালীর পণ্য কেনার সময় যেগুলি বিআইএস মান অনুযায়ী নয়, সেগুলির বিষয়ে সতর্ক থাকতে বলা হয়েছে। এছাড়া শিল্প সমিতিগুলির উদ্দেশে ক্রেতা সুরক্ষা আইনের সংস্থানগুলি তুলে ধরে একটি পরামর্শ জারি করা হয়েছে। সমিতিগুলির সদস্যরা যাতে করোনা ভাইরাসের বিরুদ্ধে তাদের পণ্যের কার্যকারিতা নিয়ে ভিত্তিহীন ও অবৈজ্ঞানিক দাবি না করেন, তা নিশ্চিত করতে বলা হয়েছে এই পরামর্শে।
২০১৯ সালের ক্রেতা সুরক্ষা আইনের আওতায় ২৪.০৭.২০২০ তারিখে কেন্দ্রীয় ক্রেতা সুরক্ষা কর্তৃপক্ষ গঠন করা হয়। জনসাধারণ ও ক্রেতাদের স্বার্থহানিকর মিথ্যা ও বিভ্রান্তিকর বিজ্ঞাপন নিয়ন্ত্রণ করা এর উদ্দেশ্য। কেন্দ্রীয় ক্রেতা সুরক্ষা কর্তৃপক্ষ সংশ্লিষ্ট ব্যবসায়ী বা উৎপাদনকারী বা বিজ্ঞাপনদাতা বা প্রকাশককে এই ধরণের বিজ্ঞাপন বন্ধ করতে অথবা বিজ্ঞাপন সংশোধন করার নির্দেশ দিতে পারে। আইনের আওতায় কোনো উৎপাদনকারী, বিজ্ঞাপনদাতা বা প্রকাশকের উপর জরিমানা ধার্য করার ক্ষমতাও এই কর্তৃপক্ষের রয়েছে। এছাড়া, মিথ্যা ও বিভ্রান্তিকর বিজ্ঞাপনের জন্য কর্তৃপক্ষ কোনো উৎপাদনকারী বা পরিষেবা প্রদানকারীর বিরুদ্ধে উপযুক্ত আদালতে মামলাও করতে পারে। দোষী প্রমাণিত হলে সংশ্লিষ্ট উৎপাদনকারী বা পরিষেবা প্রদানকারীর জরিমানা এবং কারাদণ্ডও হতে পারে।
বেসরকারি উপগ্রহভিত্তিক টিভি চ্যানেলে প্রচারিত সমস্ত বিজ্ঞাপনকে কেবল টেলিভিশন নেটওয়ার্ক নিয়ন্ত্রণ আইন ১৯৯৫ এবং কেবল টিলিভিশন নেটওয়ার্ক বিধি ১৯৯৪ মেনে চলতে হয়। বিধিনিয়ম লঙ্ঘন করলে আইন মোতাবেক উপযুক্ত ব্যবস্থা নেওয়া হয়।
খাদ্য পণ্য নিয়ে যারা ব্যবসা করেন, তাদের খাদ্য নিরাপত্তা ও মানক আইন ২০০৬-এর ২৩ নম্বর ধারায় খাদ্য পণ্যের প্যাকেজিং ও লেভেলিং সংক্রান্ত নিয়ম মানতে হয়। ২৪ নম্বর ধারায় বিভ্রান্তিকর বিজ্ঞাপন এবং অসাধু ব্যবসায়িক কার্যকলাপের বিরুদ্ধে ব্যবস্থার সংস্থান রয়েছে।
ফুড সেফটি অ্যান্ড স্ট্যান্ডার্ডস অথরিটি অফ ইন্ডিয়া – এফএসএসএআই ১৯.১১.২০১৮ তারিখে খাদ্য সুরক্ষা ও মানক বিধিনিয়ম সংক্রান্ত একটি বিজ্ঞপ্তি জারি করেছে। এতে খাদ্য দ্রব্যের বিজ্ঞাপন যাতে বিভ্রান্তিকর না হয় এবং এর জেরে ক্রেতাদের স্বার্থহানি না ঘটে, তা সুনিশ্চিত করতে বলা হয়েছে।
CG/SD/SKD/
(Visitor Counter : 146
কৃষিমন্ত্রক
চার বছরে মৎস্য উৎপাদন ২৬ শতাংশ বেড়েছে : রাধামোহন সিং
ব্যারাকপুর, কলকাতা, ১৬ নভেম্বর, ২০১৮
কেন্দ্রীয় কৃষি এবং কৃষককল্যাণ মন্ত্রী শ্রী রাধামোহন সিং কলকাতার ব্যারাকপুরে ইনল্যান্ড ফিশারিজ রিসার্চ ইনস্টিটিউটে আয়োজিত ‘ইনল্যান্ড ফিশারিজ ম্যানেজমেন্ট’ নিয়ে প্রশিক্ষণ কর্মসূচি চলাকালীন সংস্থার আধিকারিক এবং দক্ষতা উন্নয়ন প্রশিক্ষণের জন্য উপস্থিত যুবক-যুবতীদের উদ্দেশে বক্তব্য রেখেছেন।
কেন্দ্রীয় কৃষি এবং কৃষককল্যাণ মন্ত্রী শ্রী রাধামোহন সিং আজ কলকাতার ব্যারাকপুরে ইনল্যান্ড ফিশারিজ রিসার্চ ইনস্টিটিউটে আয়োজিত ‘ইনল্যান্ড ফিশারিজ ম্যানেজমেন্ট’ নিয়ে প্রশিক্ষণ কর্মসূচি চলাকালীন সংস্থার আধিকারিক এবং দক্ষতা উন্নয়ন প্রশিক্ষণের জন্য উপস্থিত যুবক-যুবতীদের উদ্দেশে বলেন যে, প্রধানমন্ত্রীর নেতৃত্বে বিগত সাড়ে চার বছরে দেশে মৎস্যচাষ উন্নয়নের জন্য ‘নীল বিপ্লব’ শুরু করা হয়েছে। ফলে, কয়েকটি রাজ্য মৎস্য উৎপাদনে স্বনির্ভরতার কাছাকাছি পৌঁছে গেছে।
মৎস্য উৎপাদন বিগত চার বছরে ২৬ শতাংশ বৃদ্ধি পেয়েছে। তাছাড়া, মৎস্য উৎপাদন এবং সামুদ্রিক মৎস্যজাত বিভিন্ন পণ্যের রপ্তানি ৯৫ শতাংশ বৃদ্ধি পেয়েছে। কৃষকদের রোজগার দ্বিগুণ করার ক্ষেত্রে মৎস্যচাষ গুরুত্বপূর্ণ ভূমিকা পালন করছে।
এ বছর ২২শে নভেম্বর বিহারের রাজধানী পাটনায় ‘বিশ্ব মৎস্যচাষ দিবস’ পালনের আয়োজন করা হয়েছে। বিগত চার বছর ধরে দিল্লীতেই এই দিবস পালিত হয়ে এসেছে।
CG/SB/DM/…
(Visitor Counter : 46
প্রতিরক্ষামন্ত্রক
প্রতিরক্ষা ক্ষেত্রে সহযোগিতা বৃদ্ধির জন্য আগ্রায় ভারত ও মার্কিন যুক্তরাষ্ট্রের মধ্যে ১৯তম সামরিক সহযোগিতা বৈঠক
নয়াদিল্লি, ০২ মার্চ, ২০২২
উত্তর প্রদেশের আগ্রায় ভারত ও মার্কিন যুক্তরাষ্ট্রের মধ্যে ১৯তম সামরিক সহযোগিতা গোষ্ঠীর বৈঠক অনুষ্ঠিত হয়েছে। বৈঠকে ভারতের চেয়ারম্যান চিফস অফ স্টাফ কমিটির ইন্টিগ্রেটেড ডিফেন্স স্টাফ এয়ার মার্শাল বি আর কৃষ্ণ এবং মার্কিন যুক্তরাষ্ট্রের ইউ এস ইন্দো-প্যাসিফিক কমান্ডের ডেপুটি কমান্ডার লেঃজেঃ স্টিফেন ডি স্কলেংকা যৌথভাবে পৌরোহিত্য করেন। উভয় দেশের মধ্যে প্রতিযোগিতা ক্ষেত্রে সহযোগিতা বৃদ্ধি নিয়ে আলোচনা হয়েছে। এছাড়াও, বর্তমান সহযোগিতামূলক ব্যবস্থাপনায় আর কি কি নতুন কর্মসূচি যুক্ত করা যায়, বৈঠকে তা নিয়েও আলোচনা হয়েছে।
ভারত-মার্কিন সামরিক সহযোগিতা গোষ্ঠী কৌশলগত ও পরিচালনগত বিভিন্ন বিষয় নিয়ে নিয়মিত আলাপ-আলোচনা করে। মূলত, সদর দপ্তর, ইন্টিগ্রেটেড ডিফেন্স স্টাফ এবং ইউ এস ইন্দো প্যাসিফিক কমান্ডের মধ্যে এই আলোচনা অনুষ্ঠিত হয়।
CG/CB/SB
(Visitor Counter : 137
স্বাস্থ্যওপরিবারকল্যাণমন্ত্রক
নতুন দিল্লীর ডাঃ রামমোহন লোহিয়া হাসপাতালে এমবিবিএস পাঠ্যক্রমের অনুমোদন
নয়াদিল্লি, ০২ জুলাই, ২০১৯
কেন্দ্র নতুন দিল্লীর পোস্ট গ্র্যাজুয়েট ইন্সটিটিউট অফ মেডিক্যাল এডুকেশন অ্যান্ড রিসার্চ  এবং ডাঃ রামমোহন লোহিয়া  হাসপাতালে ২০১৯-২০ শিক্ষাবর্ষে ব্যাচেলর অফ মেডিসিনে, ব্যাচেলর অফ সার্জারি  পাঠ্যক্রমে ১০০টি আসনের অনুমোদন দিয়েছে।
মেডিক্যাল কাউন্সিল অফ ইন্ডিয়ার নিয়ম অনুযায়ী কেন্দ্রীয় সরকার স্নাতক এবং স্নাতকোত্তর স্তরে আসন সংখ্যা বৃদ্ধি করেছে। কেন্দ্রীয় স্বাস্হ্য এবং পরিবার কল্যাণ মন্ত্রকের স্বাস্হ্য অধিকর্তা হাসপাতালে উপযুক্ত পরিকাঠামো আছে কি না তা পরিদর্শনের পর আসন সংখ্যা বৃদ্ধির জন্য, মন্ত্রককে চিঠি লিখে জানিয়েছিলেন। তার পরেই এই অনুমোদন দিয়েছে স্বাস্হ্য মন্ত্রক।
রাজ্যসভায় আজ এক প্রশ্নের লিখিত জবাবে একথা জানিয়েছেন কেন্দ্রীয় স্বাস্হ্য ও পরিবার কল্যাণ প্রতিমন্ত্রী শ্রী অশ্বিনী কুমার চৌবে।
CG/SS/NS
(Visitor Counter : 44
প্রধানমন্ত্রীরদপ্তর
প্রধানমন্ত্রীর ‘টাইমলেস লক্ষ্মণ’ শীর্ষক বই প্রকাশ
নয়াদিল্লি, ১৮ ডিসেম্বর, ২০১৮
প্রধানমন্ত্রী শ্রী নরেন্দ্র মোদী আজ এক অনুষ্ঠানে প্রখ্যাত ব্যঙ্গ চিত্র শিল্পী আর কে লক্ষ্মণ’কে নিয়ে রচিত ছোট পুস্তিকা ‘টাইমলেস লক্ষ্মণ’ আনুষ্ঠানিক প্রকাশ করেন।
এই উপলক্ষে প্রধানমন্ত্রী বলেন, অন্তহীন লক্ষ্মণের মতো ‘অন্তহীন যাত্রার’ অঙ্গ হয়ে উঠতে পেরে তিনি অত্যন্ত আনন্দিত বোধ করছেন। ‘টাইমলেস লক্ষ্মণ’ বইটিতে ব্যঙ্গ চিত্র শিল্পী লক্ষ্মণের সমৃদ্ধ সৃষ্টিশীলতার ওপর আলোকপাত করা হয়েছে বলেও তিনি সন্তোষ প্রকাশ করেন।
প্রধানমন্ত্রী বলেন, কয়েক দশক ধরে লক্ষ্মণের সৃষ্টিশীলতার প্রতি বিচার-বিশ্লেষণ বর্তমান সময়ের সমাজ বিজ্ঞান ও আর্থ-সামাজিক পরিস্থিতিকে বুঝতে সাহায্য করে।
এ ধরণের বই প্রকাশ কেবলমাত্র লক্ষ্মণ বা তাঁর স্মৃতির উদ্দেশ্যেই নয়, কোটি কোটি মানুষের মনে লক্ষ্মণ এখনও জীবিত রয়েছেন, এটি তারই একটি প্রয়াস মাত্র।
প্রধানমন্ত্রী বলেন, লক্ষ্মণের সাধারণ মানুষ অন্তহীন এবং ভূ-ভারত জুড়ে তাঁর প্রভাব প্রসারিত। সমস্ত ভারতীয় এবং সকল প্রজন্মের মানুষ লক্ষ্মণের মধ্যে নিজেকে খুঁজে পান।
সাধারণ মানুষকেও বিচার-বিবেচনার জন্য গুরুত্ব দিতে পদ্ম পুরস্কার প্রদান প্রক্রিয়ায় যে পরিবর্তন আনা হয়েছে, সেগুলির কথাও প্রধানমন্ত্রী উল্লেখ করেন।
CG/BD/SB
(Visitor Counter : 66
প্রধানমন্ত্রীরদপ্তর
প্রধানমন্ত্রী নরেন্দ্র মোদী প্রতিরক্ষা এবং মহাকাশ ক্ষেত্রে গতি বাড়ানোর উপায় নিয়ে বৈঠক করেছেন
নতুন দিল্লি, ৩০ এপ্রিল, ২০২০
প্রধানমন্ত্রী নরেন্দ্র মোদী কোভিড-১৯-এর পরিপ্রেক্ষিতে অর্থনীতিকে শক্তিশালী করার জন্য সশস্ত্র বাহিনীরস্বল্পমেয়াদী ও দীর্ঘমেয়াদী চাহিদা পূরণ নিয়ে একটি বিস্তারিত বৈঠক করেছেন। এর মূল লক্ষ্য হল দেশের প্রতিরক্ষা শিল্পের শক্তিবৃদ্ধি এবং স্বনির্ভরতা অর্জন। বৈঠকে অস্ত্র উৎপাদন কারখানার প্রয়োজনীয় সংস্কার, ক্রয় পদ্ধতি সরলীকরণ, প্রযুক্তিক্ষেত্রে বিনিয়োগে আগ্রহ বৃদ্ধি এবং রপ্তানী ক্ষেত্রে সংস্কারের মতো গুরুত্বপূর্ণ বিষয়ে আলোচনা হয়।
বৈঠকে প্রধানমন্ত্রী সরকারী-বেসরকারী সক্রিয় অংশীদারিত্বের মাধ্যমে আত্মনির্ভরতা ও রপ্তানীর দ্বৈত উদ্দেশ্য অর্জনের সাথে প্রতিরক্ষা ও মহাকাশ ক্ষেত্রের নকশা ও পণ্যগুলির বিষয়ে ভারতকে বিশ্বের শীর্ষস্থানীয় দেশ হিসাবে গড়ে তোলার উপর জোর দেন। তিনি দেশীয় ও বিদেশী বিনিয়োগকারীদের উৎসাহ দিতে প্রতিরক্ষা খাতে প্রস্তাবিত সংস্কারের বিষয়টি পর্যালোচনা করেন।
কৌশলগত প্রতিরক্ষা মূলধন অর্জনের জন্য প্রতিরক্ষা ব্যয় হ্রাস এবং সঞ্চয়ের সঠিক ব্যবহার নিয়ে বৈঠকে আলোচনা করা হয়। প্রতিরক্ষা সরঞ্জাম কেনার প্রক্রিয়া, অফসেট নীতিমালা, দেশীয় যন্ত্রাংশ নির্মাণ, প্রযুক্তি হস্তান্তর, বিশ্বের প্রতিরক্ষা সরঞ্জাম সরবরাহকারীদের ভারতে সরঞ্জাম উৎপাদনের সুবিধা স্থাপনের জন্য উৎসাহদান, রফতানির মান, পরিশীলিত সরঞ্জাম / ব্যবস্থাপনা / মাধ্যম ইত্যাদির ওপর জোর দেওয়ার হয়।
প্রধানমন্ত্রী বলেন প্রতিরক্ষা ক্ষেত্রে ভারতের আমদানির উপর নির্ভরতা হ্রাস করে "মেক ইন ইন্ডিয়া" কর্মসূচিকে এগিয়ে নিয়ে যাওয়া উচিত, যাতে তারা অত্যাধুনিক প্রতিরক্ষা সরঞ্জামগুলির নকশা, বিকাশ ও উৎপাদন করতে পারে। তিনি প্রতিরক্ষা পণ্য রফতানি প্রক্রিয়ার উপর জোর দেন, যাতে বিশ্বের অন্যান্য দেশের প্রতিরক্ষা পণ্যগুলির মধ্যে ভারতের প্রতিরক্ষা শিল্প জায়গা করে নিতে পারে এবং গবেষণা, বিকাশ, উদ্ভাবনের ক্ষেত্রে ভারত নিজস্ব মালিকানার অনুকূল পরিবেশ তৈরি করতে পারে।
বৈঠকে প্রতিরক্ষা মন্ত্রী, স্বরাষ্ট্রমন্ত্রী, অর্থমন্ত্রী এবং অর্থমন্ত্রী এবং উর্ধ্বতন কর্মকর্তারা উপস্থিত ছিলেন।
(CG/SS
স্বাস্থ্যওপরিবারকল্যাণমন্ত্রক
রাজ্য/কেন্দ্রশাসিত অঞ্চলগুলির কাছে কোভিড-১৯ টিকার যোগান সম্পর্কিত সর্বশেষ তথ্য
রাজ্য/কেন্দ্রশাসিত অঞ্চলগুলিকে ১৮৮ কোটি ৫৫ লক্ষের বেশি কোভিড টিকার ডোজ সরবরাহ
রাজ্য/কেন্দ্রশাসিত অঞ্চলগুলির কাছে ১৭ কোটি ৪৭ লক্ষের বেশি টিকার ডোজ রয়েছে
নতুন দিল্লি, ১০ এপ্রিল, ২০২২
কেন্দ্রীয় সরকার সারা দেশে কোভিড-১৯ টিকাকরণের গতি ও পরিধি সম্প্রসারণে অঙ্গীকারবদ্ধ। দেশব্যাপী কোভিড-১৯ টিকাকরণ গত বছরের ১৬ জানুয়ারি শুরু হয়। অবশ্য, সর্বজনীন কোভিড-১৯ টিকাকরণ কর্মসূচির নতুন পর্যায়ের সূচনা হয় গত বছরের ২১ জুন। টিকা ডোজের যোগানের উপর ভিত্তি করে টিকাকরণ অভিযানের পরিধি বাড়ানো হচ্ছে। সেই সঙ্গে, আগাম টিকার ডোজ রাজ্য/কেন্দ্রশাসিত অঞ্চলগুলিতে সরবরাহ করা হচ্ছে, যাতে আগেভাগেই টিকাকরণের পরিকল্পনা করা যায়।
দেশব্যাপী টিকাকরণ অভিযানের অঙ্গ হিসাবে কেন্দ্রীয় সরকার রাজ্য/কেন্দ্রশাসিত অঞ্চলগুলিতে বিনামূল্যে কোভিড টিকা সরবরাহ করে আসছে। কেন্দ্রীয় সরকার টিকা উৎপাদক সংস্থাগুলির কাছ থেকে সংগৃহীত টিকার ৭৫ শতাংশই রাজ্য/কেন্দ্রশাসিত অঞ্চলগুলিতে সরবরাহ করছে।
পরিসংখ্যান অনুযায়ী, রাজ্য/কেন্দ্রশাসিত অঞ্চলগুলিকে এখনও পর্যন্ত ১৮৮ কোটি ৫৫ লক্ষ ৬৭ হাজার ৭১৫টি টিকার ডোজ বিনামূল্যে সরবরাহ করা হয়েছে।
এমনকি, রাজ্য/কেন্দ্রশাসিত অঞ্চলগুলির কাছে টিকাকরণের জন্য ১৭ কোটি ৪৭ লক্ষ ১ হাজার ৭২৬টি টিকার ডোজ হাতে রয়েছে।
CG/BD/AS/
(Visitor Counter : 76
প্রধানমন্ত্রীরদপ্তর
বতর্মান এই কঠিন পরিস্থিতিতে ভারত-ব্রাজিল অংশীদারিত্ব আগের চেয়েও অনেক বেশি মজবুত বলে জানিয়েছেন প্রধানমন্ত্রী
নতুন দিল্লি, ১০ এপ্রিল, ২০২০
প্রধানমন্ত্রী শ্রী নরেন্দ্র মোদী বলেছেন বর্তমানের এই কঠিন পরিস্থিতিতে ভারত-ব্রাজিল অংশীদারিত্ব আগের চেয়েও অনেক বেশি মজবুত।
ব্রাজিলে হাইড্রক্সিক্লোরোকুইন সরবরাহ নিয়ে ভারত যে সিদ্ধান্ত নিয়েছে, তাকে স্বাগত জানিয়ে প্রধানমন্ত্রীকে ধন্যবাদসূচক ট্যুইট করেছিলেন সে দেশের রাষ্ট্রপতি জাইর এম বলসোনারো। এর উওরে প্রধানমন্ত্রী আজ একথা জানিয়েছেন।
প্রত্যুত্তরের ট্যুইটে প্রধানমন্ত্রী বলেছেন, "বিশ্বব্যাপী এই মহামারীর বিরুদ্ধে মানবতার লড়াইতে ভারত সাহায্য করতে বদ্ধপরিকর"।
(CG/SS
প্রধানমন্ত্রীরদপ্তর
শ্রী গুরু গ্রন্থ সাহিব জির পবিত্র প্রকাশ পরব উপলক্ষে প্রধানমন্ত্রীর শুভেচ্ছা বার্তা
নয়াদিল্লি, ২৮ আগস্ট, ২০২২
প্রধানমন্ত্রী শ্রী নরেন্দ্র মোদী গুরু গ্রন্থ সাহিব জির পবিত্র প্রকাশ পরব উপলক্ষে দেশবাসীকে বিশেষ করে শিখ সম্প্রদায়ের মানুষকে শুভেচ্ছা জানিয়েছেন।
এক ট্যুইট বার্তায় প্রধানমন্ত্রী বলেন :
“আজ শ্রী গ্রন্থ সাহিব জির পবিত্র প্রকাশ পরব উপলক্ষে সকলকে বিশেষ করে শিখ সম্প্রদায়ের মানুষকে আমার শুভেচ্ছা। গুরু গ্রন্থ সাহিব জির শিক্ষা আমাদের সমাজকে আরও ন্যায়পরায়ণ ও সহানুভুতিশীল করে তোলে এবং লক্ষ লক্ষ মানুষকে শক্তি দেয়।”
PG/PM/NS
(
প্রতিরক্ষামন্ত্রক
পশ্চিমাঞ্চলীয় নৌ কম্যান্ড'এর নৌশক্তি পুরস্কার বিতরণী অনুষ্ঠান
নতুন দিল্লি,২৪ জুলাই,২০২১
কোভিড-১৯ মহামারীজনিত কারণে এক বছর পর, শুক্রবার  মুম্বাইয়ে পশ্চিমাঞ্চলীয় নৌ কম্যান্ডের নৌশক্তি পুরস্কার বিতরণী অনুষ্ঠানের আয়োজন করা হয়। এই বছর, ওয়েস্টার্ন ফ্লিটের কমান্ডিং ফ্ল্যাগ অফিসার রিয়ার অ্যাডমিরাল অজয় কোচার অনুষ্ঠানটি পরিচালনা করেন। অনুষ্ঠানে ২০২০ সালের এপ্রিল থেকে ২০২১ সালের মার্চ পর্যন্ত পশ্চিমাঞ্চলীয় নৌ কম্যান্ড'এর সাফল্যমূলক অভিযান তুলে ধরা হয়।প্রধান অতিথি হিসাবে অনুষ্ঠানে উপস্থিত ছিলেন পশ্চিমাঞ্চলীয় নৌ কম্যান্ড'এর ফ্ল্যাগ অফিসার কমান্ডিং-ইন-চিফ ভাইস অ্যাডমিরাল আর হরি কুমার সহ পশ্চিমাঞ্চলীয় নৌ কম্যান্ড'এর অন্যান্য ফ্ল্যাগ অফিসারেরা।
কোভিড আচারণ বিধি মেনে সমগ্র অনুষ্ঠানটি পরিচালিত হয়। মোট ২০টি পুরস্কার প্রদান করা হয়। মূলত নৌ অভিযান, সুরক্ষামূলক অনুশীলন এবং সাহসিকতা প্রদর্শনের জন্য এই পুরস্কার প্রদান করা হয়। আইএনএস কলকাতা সামুদ্রিক কার্যকলাপে আধিক্য প্রদর্শনের জন্য এবার ‘সেরা জাহাজ’এর পুরস্কার জিতে নিয়েছে। সমুদ্র ক্ষেত্রে অদম্য উৎসাহ ও মনোবল প্রদর্শন এবং সমস্ত নৌ অভিযানে অসামান্য সাহসিকতা প্রদর্শনের জন্য আইএনএস তর্কশ'কে 'সবচেয়ে উদ্যমশালী জাহাজ' এর সম্মানে ভূষিত করা হয়েছে।ট্যাঙ্কার ও ওপিভি বিভাগে আইএনএস দীপক ' সেরা জাহাজ' এর পুরষ্কার জিতেছে।
গত বছর কঠিন সময়ে পশ্চিমাঞ্চলীয় নৌ কম্যান্ড অসামান্য কর্মকাণ্ড তুলে ধরেছে। মহামারীর বিরুদ্ধে লড়াইয়ে দেশের প্রয়োজনে কোভিড ত্রাণ পৌঁছে দেওয়া,ঘূর্ণিঝড় তৌকত'এ পশ্চিম উপকূলে আঘাত হানলে অসংখ্য মানুষকে উদ্ধারে অভিযান পরিচালনা'এর মতো কাজে পশ্চিমাঞ্চলীয় নৌ কম্যান্ড অসাধারণ কৃতিত্বের পরিচয় দিয়েছে।পশ্চিমাঞ্চলীয় নৌ কম্যান্ড যে কোন রকম পরিস্থিতি মোকাবিলায় সর্বদা প্রস্তুত রয়েছে।
CG/SS
(Visitor Counter : 120
যুবওক্রীড়াবিষয়কমন্ত্রক
আন্তর্জাতিক যুব দিবস উপলক্ষে কেন্দ্রীয় যুব বিষয়ক ও ক্রীড়ামন্ত্রী শ্রী অনুরাগ সিং ঠাকুর আজ ২০১৭-১৮ এবং ২০১৮-১৯-এ ২২ জনকে জাতীয় যুব পুরস্কার প্রদান করেছেন
নয়াদিল্লি, ১২ আগস্ট, ২০২১
কেন্দ্রীয় যুব বিষয়ক ও ক্রীড়ামন্ত্রী শ্রী অনুরাগ সিং ঠাকুর আজ নতুন দিল্লির বিজ্ঞান ভবনে ২০১৭-১৮ এবং ২০১৮-১৯-এর জাতীয় যুব পুরস্কার প্রদান করেছেন। ২০২১-এর আন্তর্জাতিক যুব দিবস উদযাপন উপলক্ষে ১০ জন তরুণ এগ্রি-এন্টারপ্রাইজ চ্যালেঞ্জ ‘সলভড’, ২০২১ বিভাগে সেরার স্বীকৃতিস্বরূপ পুরস্কৃত হয়েছেন। শ্রী ঠাকুর ১০ জন যুবাকে নিয়ে গঠিত এই দলটির প্রশংসা করে তাঁদের সাফল্যের প্রশংসা করেন। এই উপলক্ষে যুব বিষয়ক দপ্তরের সচিব শ্রীমতী ঊষা শর্মা, যুগ্ম সচিব শ্রী অসিত সিং এবং রাষ্ট্রসঙ্ঘের ভারতে নিযুক্ত রেসিডেন্ট কো-অর্ডিনেটর মিসেস ডায়ার্ড বয়েড প্রমুখ উপস্থিত ছিলেন।
এই উপলক্ষে শ্রী ঠাকুর বলেন, ভারতের যুবারা দেশের ভবিষ্যৎ এবং সর্বোপরি তাঁরাই ভারতের বর্তমান প্রতিনিধি। যুবারা কৃত্রিম বুদ্ধিমত্তার এই যুগে নতুন নতুন ধ্যান-ধারণা ও উদ্ভাবনের চালিকাশক্তি। তিনি আরও বলেন, কৃষিপ্রযুক্তি ক্ষেত্রে উদ্ভাবনের দিক থেকে যুবাদের বড় ভূমিকা রয়েছে। এই ক্ষেত্রে যুবারা নতুন নতুন ধ্যান-ধারণা ও পদ্ধতির উদ্ভাবন ও প্রয়োগ করতে পারেন। প্রধানমন্ত্রী শ্রী নরেন্দ্র মোদীর সুদক্ষ নেতৃত্বে কেন্দ্রীয় সরকার যুবাদের সার্বিক কল্যাণে শিক্ষা, দক্ষতা, স্টার্ট-আপ ক্ষেত্রে তহবিল সংস্থানের মতো একাধিক উদ্যোগ নিয়েছে। “আমাদের লক্ষ্যই হল ভারতের যুব সমাজকে বিশ্বের সর্বোত্তম দক্ষতায় সুশিক্ষিত করা।”
ভারতে নিযুক্ত রাষ্ট্রসঙ্ঘের রেসিডেন্ট কো-অর্ডিনেটর মিসেস ডায়ার্ড বয়েড বলেন, ভারতের কাছে এমন অনেক কিছু রয়েছে যা বিশ্বের সঙ্গে ভাগ করে নিতে পারে। ভারতে বিপুল সংখ্যায় যুব সম্প্রদায় রয়েছে। এই তরুণরা পরিবর্তন আনার ক্ষেত্রে অন্যতম চালিকাশিত হয়ে উঠতে পারেন কারণ, এঁদের মধ্যে নতুন সৃজনশীল চিন্তাভাবনার সমস্ত উপাদান মজুত রয়েছে। তাই, দীর্ঘস্থায়ী উন্নয়নের ক্ষেত্রে যুবারা সারা বিশ্ব জুড়ে গুরুত্বপূর্ণ ভূমিকা পালন করতে পারেন।
ব্যক্তিবিশেষ এবং প্রাতিষ্ঠানিক বিভাগে মোট ২২টি জাতীয় যুব পুরস্কার দেওয়া হয়েছে। ২০১৭-১৮-র জন্য ১৪টি পুরস্কার এবং ২০১৮-১৯-এর জন্য আটটি পুরস্কার দেওয়া হয়েছে। ২০১৭-১৮-তে ১০ জন ব্যক্তি এবং চারটি সংগঠন পুরস্কার পেয়েছে। অন্যদিকে, ২০১৯-এ সাতজন ব্যক্তি ও একটি সংগঠন স্বীকৃতি পেয়েছে। ব্যক্তিবিশেষের ক্ষেত্রে পুরস্কার হিসেবে একটি পদক, মানপত্র ও নগদ ১ লক্ষ টাকা এবং প্রতিষ্ঠানের ক্ষেত্রে ৩ লক্ষ টাকা ও শংসাপত্র দেওয়া হয়।
CG/BD/DM
(